Ennakkoratkaisupyyntö, jonka Sąd Rejonowy dla Wrocławia-Śródmieścia we Wrocławiu (Puola) on esittänyt 20.4.2015 – Alicja Sobczyszyn v. Szkoła Podstawowa w Rzeplinie
(Asia C-178/15)
Oikeudenkäyntikieli: puola
Ennakkoratkaisua pyytänyt tuomioistuin
Sąd Rejonowy dla Wrocławia-Śródmieścia we Wrocławiu
Pääasian asianosaiset
Kantaja: Alicja Sobczyszyn
Vastaaja: Szkoła Podstawowa w Rzeplinie
Ennakkoratkaisukysymys
Onko tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklaa, jonka mukaan jäsenvaltioiden on toteutettava tarvittavat toimenpiteet sen varmistamiseksi, että jokainen työntekijä saa vähintään neljän viikon palkallisen vuosiloman tällaisen loman saamiselle ja myöntämiselle kansallisessa lainsäädännössä tai käytännössä vahvistettujen edellytysten mukaisesti, tulkittava siten, että opettaja, joka on ollut opettajan perussäännöstä 26.1.1982 annetussa laissa (Dz. U. 2014 järjestysnumero 191 ja 1198) määritellyllä kuntoutuslomalla, saa myös oikeuden yleisen työlainsäädännön mukaiseen vuosilomaan sinä vuonna, jona hän on käyttänyt oikeuttaan kuntoutuslomaan?